CELEX: 62020CB0670
Language: da
Date: 2021-12-06 00:00:00
Title: Sag C-670/20: Domstolens kendelse (Sjette Afdeling) af 6. december 2021 — EP, TA, FV og TB mod ERSTE Bank Hungary Zrt (anmodning om præjudiciel afgørelse fra Ráckevei Járásbíróság — Ungarn) (Præjudiciel forelæggelse – artikel 99 i Domstolens procesreglement – forbrugerbeskyttelse – direktiv 93/13/EØF – urimelige kontraktvilkår i forbrugeraftaler – aftale om lån optaget i udenlandsk valuta – vilkår, der udsætter låntageren for en kursrisiko – artikel 4, stk. 2 – krav om forståelighed og gennemsigtighed – erklæring fra forbrugerens side om, at denne forbruger er fuldt ud bekendt med de mulige risici ved optagelsen af et lån i udenlandsk valuta, har ingen betydning – klar og forståelig affattelse af et kontraktvilkår)

28.2.2022   
            
            
               DA
            
            
               Den Europæiske Unions Tidende
            
            
               C 95/4
            
         
      Domstolens kendelse (Sjette Afdeling) af 6. december 2021 — EP, TA, FV og TB mod ERSTE Bank Hungary Zrt (anmodning om præjudiciel afgørelse fra Ráckevei Járásbíróság — Ungarn)
      (Sag C-670/20) (1)
      
      (Præjudiciel forelæggelse - artikel 99 i Domstolens procesreglement - forbrugerbeskyttelse - direktiv 93/13/EØF - urimelige kontraktvilkår i forbrugeraftaler - aftale om lån optaget i udenlandsk valuta - vilkår, der udsætter låntageren for en kursrisiko - artikel 4, stk. 2 - krav om forståelighed og gennemsigtighed - erklæring fra forbrugerens side om, at denne forbruger er fuldt ud bekendt med de mulige risici ved optagelsen af et lån i udenlandsk valuta, har ingen betydning - klar og forståelig affattelse af et kontraktvilkår)
      (2022/C 95/05)
      Processprog: ungarsk
      
         Den forelæggende ret
      
      Ráckevei Járásbíróság
      
         Parter i hovedsagen
      
      
         Sagsøgere: EP, TA, FV og TB
      
         Sagsøgt: ERSTE Bank Hungary Zrt
      
         Konklusion
      
      Artikel 4, stk. 2, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at kravet om gennemsigtighed af vilkårene i en aftale om lån optaget i udenlandsk valuta, der udsætter låntageren for en kursrisiko, kun er opfyldt, når den erhvervsdrivende har givet denne forbruger tilstrækkelige og præcise oplysninger om kursrisikoen, som gør det muligt for en almindeligt oplyst, rimeligt opmærksom og velunderrettet gennemsnitsforbruger at vurdere risikoen for sådanne kontraktvilkårs potentielt betydelige, negative økonomiske konsekvenser for vedkommendes finansielle forpligtelser i hele denne aftales løbetid. I denne forbindelse har den omstændighed, at forbrugeren erklærer at være fuldt ud bekendt med de mulige risici ved indgåelsen af den nævnte aftale, ikke i sig selv nogen betydning med henblik på at vurdere, om den erhvervsdrivende har opfyldt det nævnte krav om gennemsigtighed.
      
         (1)  EUT C 98 af 22.3.2021.